stanford-oval/wikipedia huggingface dataset:
פייר וודמן
עבודות נוספות

מלבד הפקת סדרת Casting X, וודמן הפיק עוד סרטים פורנוגרפיים רבים. 
בשנת 1999 התחיל וודמן להפיק את סדרת סרטי Superfuckers עבור חברת Private, אשר כללה 12 סרטים אשר זכו להצלחה רבה ואופיינו במגוון שחקניות יפיפיות ממזרח אירופה, בגיוון רחב של סוגי המין שבוצע וגיוון רחב במיקומי הצילום. וודמן השתתף בעצמו בחלק מהסצנות. בנוסף, צורפו לפרקי הסדרה צילומים מאחורי הקלעים וספרון עם תמונות סטילס.
בשנת 2000 ,החל וודמן לעבוד עם לארי פלינט, בעלי המגזין הפורנוגרפי האסלר (השני בפופולריות שלו בארצות הברית באותה תקופה לפלייבוי) והפיק עבורו סרטי וידאו, נישה שעד זמן זה האסלר לא עסק בה. וודמן קיבל עבור שירותיו 5 מיליון דולר לחמש שנים. במסגרת שיתוף הפעולה עם פלינט, וודמן הפיק עבור האסלר פרקים נוספים בסדרה Superfuckers ובנוסף סרטים נוספים בתקציב הפקה גבוה כגון נחש ברזילאי (2001), נחש ברזילאי 2 (2002) ו-Manipulation (בשנת 2004).
בשנת 2004, השתתף וודמן בסרט הקולנוע Yo Puta לצד שחקנים הוליוודים מובילים כגון דניס ריצ'רדס ודריל האנה. בנוסף, הוא הפיק צילומי סט עבור מגזיני אופנה כגון ווג ובלאסט.
וודמן סירב להמשיך את החוזה עם פלינט ב-2005 וחזר לעבוד עם חברת Private. בשנת 2006 יצא לאקרנים הסרט הראשון בסדרת Sex City, מהדורה מחודשת בגרסת פורנוגרפית לסרטו של פרנק מילר, עיר החטאים. וודמן "שאל" את עיקרי העלילה, את הצילום בשחור לבן עם חלקים בצבע וצילם את הסרט כולו ב-high definition. הסרט, אשר עלות הפקתו הייתה 540,000 אירו, היה הצלחה, הוא הוביל את המכירות סרטי הפורנוגרפיה באותה שנה והיה הסרט הנמכר בכל הזמנים של Private.
כשנה לאחר מכן, בשנת 2006, עזב וודמן את Private ופנה לדרך עצמאית עם הקמת חברת הפקות והפצה משלו בשם Woodman Entertainment. וודמן התמקד במגה-הפקות, כולל הפקת מהדורות מחודשות של סרטים ידועים, ביניהם Excalibur, אשר וודמן קרא לו Xcalibur ואשר השתתפו בו כ-75 שחקנים, המספר הגדול ביותר של שחקנים בסרט אחד בהיסטורית הפורנוגרפיה באותה תקופה.
בנוסף, וודמן המשיך להפיק צילומי סט עבור מגזיני אופנה מובילים.
חיים אישיים

וודמן נישא כשלוש פעמים והוא אב לשני ילדים. בשנת 2002 הוא התגרש מאשתו השלישית שחקנית הפורנו טניה רוסוף (אשר השתתפה במספר מסרטיו) ומשנת 2002 הוא חי עם בת זוגו שחקנית הפורנו והדוגמנית סופי פריז.
שם משפחתו של וודמן - Woodman, הוא שם עט שלו, אשר דבק בו מילדותו מאהבתו לטיפוס על עצים. הוא אימץ את שם משפחה זה בתעשיית הפורנוגרפיה, בה לשם זה (באנגלית) ישנה משמעות כפולה של זקפה חזקה.
הערות שוליים

↑  http://www.facebook.com/pages/Pierre-Woodman/58147368331?v=info
↑  Latest Titles With Pierre Woodman - IMDb
↑  http://www.kapelovitz.com/pierre.htm
↑  Woodman Entertainment
| --- | --- |
בקרת זהויות :  PLWABN: 9810703708005606  BNE: XX4823709  BnF: cb140413191 (data)  PIC: 389370  VIAF: 37117506   WorldCat (עם VIAF): 37117506 
וודמן, צוות ההפקה ושחקנים בצילומים לאחד מסרטיו
לארי פלינט ופייר וודמן
פייר וודמן ובת זוגו סופי פריז
נבחרת לטביה בכדורסל

| --- | --- |
לטביה
 מידע כללי
 הצטרפות:  1992
 השתייכות:  פיב"א אירופה
 דירוג פיב"א (10 באוגוסט 2024):  9       ‎-3‏
  - ניקוד פיב"א:  711.4
 מאמן:  איטליה לוקה באנקי
 www.basket.lv
 
 משחק בינלאומי ראשון
 לטביה לטביה 20 - 16 אסטוניה אסטוניה ריגה, לטביה; 29 באפריל 1924
 הניצחון הכי גדול
 לטביה לטביה 108 - 7 פינלנד פינלנד קובנה, ליטא; 24 במאי 1939
 ההפסד הכי גדול
 ליטא ליטא 108 - 65 לטביה לטביה קובנה, ליטא; 17 בנובמבר 1993
 אליפות העולם בכדורסל
 הופעות:  1 (הראשונה ב-2023)
 ההישג הטוב:  מקום חמישי (2023)
 המשחקים האולימפיים
 הופעות:  1 (הראשונה ב-1936)
 ההישג הטוב:  מקום 18 (1936)
 אליפות אירופה בכדורסל
 הופעות:  14 (הראשונה ב-1935)
 ההישג הטוב:  זהב: 1935,  כסף: 1939
 
נבחרת לטביה בכדורסל היא נבחרת הכדורסל הלאומית של רפובליקת לטביה. הדירוג הנוכחי של נבחרת לטביה ברשימת הדירוג של פיב"א לנבחרות גברים, הוא המקום ה-9 בעולם, נכון ל-10 באוגוסט 2024, ירידה של 3 מקומות לעומת דירוג קודם.
נבחרת לטביה נחשבה בשנות ה-30 של המאה ה-20 לאחת מנבחרות הכדורסל הטובות באירופה ואף זכתה באליפות אירופה בכדורסל הראשונה שנערכה בשנת 1935.
בנוסף, היא סיימה במקום השני באליפות אירופה בכדורסל שנערכה בשנת 1939 והשתתפה, בפעם היחידה בתולדותיה, במשחקים האולימפיים שנערכו בשנת 1936, בהם סיימה במקום ה-18.
בעקבות סיפוחה של לטביה לברית המועצות בשנת 1940, הפסיקה נבחרת הכדורסל להתקיים והיוותה חלק מנבחרת ברית המועצות בכדורסל עד לפירוקה של ברית המועצות בשנת 1991, בעקבותיו הוקמה הנבחרת מחדש.
מאז הקמתה, הצליחה נבחרת לטביה להעפיל ל-10 מתוך 12 אליפויות אירופה שהתקיימו בתקופה זו. הישג השיא שלה באליפות זו הוא המקום החמישי באליפות אירופה בכדורסל 2017.
נבחרת לטביה העפילה לראשונה בתולדותיה לטורניר גמר אליפות העולם בכדורסל שהתקיים בשנת 2023 וסיימה במקום החמישי.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
| גרמניה הנאצית 1936 | מקום 18 | 3 | 1 | 2 |
בריטניה 1948: הייתה חלק מברית המועצות
פינלנד 1952: הייתה חלק מברית המועצות
אוסטרליה 1956: הייתה חלק מברית המועצות
איטליה 1960: הייתה חלק מברית המועצות
יפן 1964: הייתה חלק מברית המועצות
מקסיקו 1968: הייתה חלק מברית המועצות
גרמניה המערבית 1972: הייתה חלק מברית המועצות
קנדה 1976: הייתה חלק מברית המועצות
ברית המועצות 1980: הייתה חלק מברית המועצות
ארצות הברית 1984: הייתה חלק מברית המועצות
קוריאה הדרומית 1988: הייתה חלק מברית המועצות
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
יפן 2020: לא העפילה
צרפת 2024: לא העפילה
ארצות הברית 2028: 
| סך הכל | הופעה אחת | 3 | 1 | 2 |
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: הייתה חלק מברית המועצות
ברזיל 1954: הייתה חלק מברית המועצות
צ'ילה 1959: הייתה חלק מברית המועצות
ברזיל 1963: הייתה חלק מברית המועצות
אורוגוואי 1967: הייתה חלק מברית המועצות
יוגוסלביה 1970: הייתה חלק מברית המועצות
פרגוואי 1974: הייתה חלק מברית המועצות
הפיליפינים 1978: הייתה חלק מברית המועצות
קולומביה 1982: הייתה חלק מברית המועצות
ספרד 1986: הייתה חלק מברית המועצות
ארגנטינה 1990: הייתה חלק מברית המועצות
קנדה 1994: לא העפילה
יוון 1998: לא העפילה
ארצות הברית 2002: לא העפילה
יפן 2006: לא העפילה
טורקיה 2010: לא העפילה
ספרד 2014: לא העפילה
הרפובליקה העממית של סין 2019: לא העפילה
| הפיליפיניםיפןאינדונזיה 2023 | מקום חמישי | 8 | 6 | 2 |
קטר (מדינה) 2027: 
| סך הכל | הופעה אחת | 8 | 6 | 2 |
כל אליפויות אירופה

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| שווייץ 1935 | מקום ראשון | 3 | 3 | 0 |
| לטביה 1937 | מקום שישי | 5 | 3 | 2 |
| ליטא 1939 | מקום שני | 7 | 5 | 2 |
שווייץ 1946: הייתה חלק מברית המועצות
צ'כוסלובקיה 1947: הייתה חלק מברית המועצות
מצרים 1949: הייתה חלק מברית המועצות
צרפת 1951: הייתה חלק מברית המועצות
ברית המועצות 1953: הייתה חלק מברית המועצות
הונגריה 1955: הייתה חלק מברית המועצות
בולגריה 1957: הייתה חלק מברית המועצות
טורקיה 1959: הייתה חלק מברית המועצות
יוגוסלביה 1961: הייתה חלק מברית המועצות
פולין 1963: הייתה חלק מברית המועצות
ברית המועצות 1965: הייתה חלק מברית המועצות
פינלנד 1967: הייתה חלק מברית המועצות
איטליה 1969: הייתה חלק מברית המועצות
גרמניה המערבית 1971: הייתה חלק מברית המועצות
ספרד 1973: הייתה חלק מברית המועצות
יוגוסלביה 1975: הייתה חלק מברית המועצות
בלגיה 1977: הייתה חלק מברית המועצות
איטליה 1979: הייתה חלק מברית המועצות
צ'כוסלובקיה 1981: הייתה חלק מברית המועצות
צרפת 1983: הייתה חלק מברית המועצות
גרמניה המערבית 1985: הייתה חלק מברית המועצות
יוון 1987: הייתה חלק מברית המועצות
יוגוסלביה 1989: הייתה חלק מברית המועצות
איטליה 1991: הייתה חלק מברית המועצות
| גרמניה 1993 | מקום עשירי | 6 | 2 | 4 |
יוון 1995: לא העפילה
| ספרד 1997 | מקום 16 | 5 | 0 | 5 |
צרפת 1999: לא העפילה
| טורקיה 2001 | מקום שמיני | 7 | 2 | 5 |
| שוודיה 2003 | מקום 13 | 3 | 0 | 3 |
| סרביה ומונטנגרו 2005 | מקום 13 | 3 | 0 | 3 |
| ספרד 2007 | מקום 13 | 3 | 1 | 2 |
| פולין 2009 | מקום 13 | 3 | 1 | 2 |
| ליטא 2011 | מקום 22 | 5 | 0 | 5 |
| סלובניה 2013 | מקום 12 | 8 | 4 | 4 |
| צרפתקרואטיהגרמניהלטביה 2015 | מקום שמיני | 9 | 4 | 5 |
| פינלנדישראלרומניהטורקיה 2017 | מקום חמישי | 7 | 5 | 2 |
צ'כיהגאורגיהאיטליהגרמניה 2022: לא העפילה
| קפריסיןפינלנדפוליןלטביה 2025 | העפילה כמארחת |  |  |  |
| סך הכל | 14 הופעות | 74 | 30 | 44 |
סגל השחקנים

סגל הנבחרת בטורניר גביע העולם בכדורסל 2023 (עמודת 'קבוצה' מתייחסת למועדון בו שיחק השחקן בזמן הטורניר):
| שם | גובה | עמדה | קבוצה |
| --- | --- | --- | --- |
| ארטורס ז'אגרס | 1.90 | PG/SG | ליטא נבז'יס |
| קריסטרס זוריקס | 1.91 | PG/SG | טורקיה פטקים ספור |
| אייגרס שקלה | 1.92 | PG/SG | פולין אוסטרוב ויילקופולסקי |
| ארתורס קורוקס | 1.93 | PG/SG | יוון פרומיתאס פטרס |
| דייריס ברטאנס | 1.93 | SG | לטביה VEF ריגה |
| ארתורס סטראוטינש | 1.98 | SG/SF | איטליה דרטונה באסקט |
| אנדרס גרז'וליס | 2.02 | PF | איטליה אקילה באסקט טרנטו |
| רודיונס קורוקס | 2.06 | SF/PF | ספרד מורסיה |
| רולאנדס שמיטס | 2.07 | PF/C | ליטא ז'לגיריס קובנה |
| דאוויס ברטאנס | 2.08 | PF | ארצות הברית אוקלהומה סיטי ת'אנדר |
| קלאבס צ'בארס | 2.08 | C | יפן יוקוהמה אקסלנס |
| אנג'ס פסצ'ניקס | 2.16 | C | ספרד ריאל בטיס |
הערות שוליים

↑  דירוג לנבחרות לאומיות גברים באתר פיב"א
| --- | --- |
בקרת זהויות :  VIAF: 305094801   WorldCat (עם VIAF): 305094801
נוירוכירורגיה

הכנסת אלקטרודה בעת ניתוח לטיפול במחלת פרקינסון
נוירוכירורגיה (באנגלית: Neurosurgery) הוא תחום ברפואה העוסק בהתערבות ניתוחית במחלות של מערכת העצבים המרכזית ומערכת העצבים ההיקפית, כולל המוח וחוט השדרה.
ההכשרה לתחום

כדי לשמש נוירוכירורג בישראל, תחילה יש לעבור הכשרה כרופא כללי. לשם כך יש לסיים לימודי רפואה האורכים 6–7 שנים, ולאחר מכן להשלים סטאז' של שנה אחת. אז יש לבצע במשך 6 שנים נוספות התמחות בנוירוכירורגיה, הכוללת בין היתר לימודים במחלקות הנוירוכירורגיה, נוירולוגיה, טיפול נמרץ וכירורגיה כללית. מטרת ההתמחות היא להקנות ידע נרחב בהיבטים השונים של הנוירוכירורגיה, ובכלל זה אבחנה, טיפול קדם-ניתוחי, סביב-ניתוחי ופוסט-ניתוחי. לאחר סיום ההתמחות, יש נוירוכירורגים הממשיכים להתמחות-על (fellowship) בתתי-תחומים כגון נוירוכירורגיה תפקודית, נוירוכירורגיית ילדים, נוירוכירורגיה אונקולוגית ועוד.
בארצות הברית, לעומת זאת, רופא המבקש להיות נוירוכירורג נדרש לרוב להשלים תחילה התמחות בכירורגיה כללית (האורכת בממוצע 5–6 שנים), ורק לאחר מכן לבצע במשך כשנתיים נוספות התמחות-על בנוירוכירורגיה.
בישראל

בישראל קיימות מחלקות ויחידות נוירוכירורגיות ברוב בתי החולים המרכזיים בכל רחבי המדינה, ובהם מרכז רפואי רבין (בילינסון), המרכז הרפואי ת"א ע"ש סוראסקי (איכילוב), המרכז הרפואי ע"ש חיים שיבא (תל-השומר), הדסה עין-כרם, שערי צדק, המרכז הרפואי לגליל, המרכז הרפואי האוניברסיטאי סורוקה, רמב"ם, ומרכז רפואי אסף הרופא (יחידה לנוירוכירורגיה).
את המחלקה הנוירוכירורגית הראשונה בארץ ישראל ייסד בבית החולים הדסה, בשנת 1941, ד"ר הנרי ויגדורסון, אשר ניהל אותה עד 1945. בשנת 1948 הצטרף למחלקה כנוירוכירורג בכיר פרופ' אהרון בלר, שהשתלם בנוירוכירורגיה בארצות הברית. בשנת 1951 התמנה ד"ר בלר לתפקיד מנהל המחלקה הנוירוכירורגית בהדסה, תפקיד שכיהן בו כ-30 שנה.
בפברואר 1948 נפתחה מחלקה לנוירוכירוגיה גם בבית חולים בילינסון. בראשה עמד פרופ' הרדן אשכנזי, אשר עלה ארצה מרומניה באותה שנה. הניתוחים שבוצעו במחלקתו היו מסוג שבוצע רק בשלושה מקומות אחרים בעולם: סטוקהולם, לונדון וארצות הברית. באוקטובר 1952 ציינה המחלקה את הניתוח האלף שבוצע בה. בשנים 1953–1954 השתלם ד"ר עלי פייזר בנוירוכירורגיה בארצות הברית ולאחר מכן עבד במחלקתו של בלר בהדסה. בשנת 1957 הוא הקים את המחלקה לנוירוכירורגיה ברמב"ם - הקריה הרפואית לבריאות האדם.
בשנת 1964 נפתחה מחלקה לנוירוכירורגיה בבית החולים איכילוב בניהולו של פרופ' אלברט ברטל..
בינואר 1966 נפתחה מחלקה נוירוכירורגית בבית החולים סורוקה בבאר שבע.
בשנת 1964 הוקמה בהדסה יחידה לנוירוכירורגיה של ילדים..
במרץ 2013 הוקמה המחלקה הנוירוכירורגית במרכז הרפואי לגליל בידי פרופ' ז'אן סוסטיאל.
הנוירוכירורגית הראשונה בישראל הייתה ד"ר יואנה שיפר, בשנות ה-60 של המאה ה-20. ד"ר שיפר כיהנה כסגנית מנהל המחלקה באיכילוב ובשנות ה-70 הקימה וניהלה את השירות הנוירוכירורגי בבית החולים אסף הרופא..
שיטות נויורוכירורגיות

שיטות נוירורדיולוגיה משמשות באבחון וטיפול נוירוכירורגי מודרני, כולל טומוגרפיה ממוחשבת (CT), דימות תהודה מגנטית (MRI), טומוגרפיית פליטת פוזיטרונים (PET), אולטרה סאונד וניתוח stereotactic.
נוירוכירורגים משתמשים גם בטכניקות של כירורגיה אנדוסקופית פולשנית, בין היתר לטיפול בגידולים של בלוטת יותרת המוח ולתיקון דליפות של נוזל חוט השדרה.
מצבים

נוירוכירורגים מטפלים במגוון מצבים רפואיים, ובהם
| --- | --- |
 דלקת קרום המוח (מנינגיטיס).  זיהומים.  טראומה בעמוד השדרה.  טראומה באזור הראש (שטפי דם במוח, שבר בגולגולת וכו').  גידולים בעמוד השדרה, בחוט השדרה, במוח ובעצבים הפריפריאליים.  מצבים מסוימים של אפילפסיה.:  מצבים מסוימים של הפרעות תנועה (כגון פרקינסון).  מצבים מסוימים של הפרעות פסיכיאטריות.  הידרוצפלוס.  ניתוחי היפופיזה.  הפרעה בזקפה.
ראו גם

כירורגיה
נוירולוגיה
הערות שוליים

↑  אתר המתמחים | ההסתדרות הרפואית בישראל | נוירוכירורגיה
↑  יהושע בן אריה, (עורך), "ירושלים בתקופת המנדט – העשיה והמורשת", פרופ' שמואל ניסן (קצנלסון), "התפתחות שירות הרפואה בירושלים בתקופת השלטון הבריטי", פרק: "התפתחות שירותי הרפואה בארץ", פרק משנה: "עליית הרופאים מגרמניה ואוסטריה", עמוד 303, הוצאת יד יצחק בן-צבי, משכנות שאננים, 2003
↑  יוצאים בשליחות הדסה, דבר, 18 בספטמבר 1945
↑  מחלקה לנוירו-חירורגיה בביה"ח בילינסון, על המשמר, 29 במרץ 1948
↑  130 ניתוחי מוח מסובכים, דבר, 30 בספטמבר 1948
↑  בקופת חולים, קול העם, 9 באוקטובר 1952
↑  מרכז רפואי עירוני ממשלתי ביה"ח ע"ש איכילוב, ביה"ח "הדסה", בית היולדות ע"ש אשרמן, ת"א יפו, "ספר השנה 1971-1972", הוצאת המחלקה ליחסי ציבור של בתי החולים העירוניים-ממשלתיים, העורך: אריה תורג'מן, עמודים 120-122
↑  שתי מחלקות חדשות נפתחו בביה"ח בבאר־שבע, מעריב, 6 בינואר 1966
↑  יחידה לנוירוכירורגיה של ילדים, למרחב, 23 במרץ 1964
↑  בבית החולים בנהריה לא מבינים איך אפשר להדוף פצועים מסוריה, באתר מגפון ניוז Megafon News, ‏2013-08-06
↑  מרכז רפואי עירוני ממשלתי – ספר השנה 1971–1972, הוצאת המחלקה ליחסי-ציבור של בתי החולים העירוניים-ממשלתיים, העורך: אריה תורג'מן, 1972, "מחלקת נוירוכירורגית", עמודים 120-122
↑  ראו / ד"ר יואנה שיפר camoni.co.il
| --- | --- |
בקרת זהויות :  NLI: 987007565640105171  GND: 4041874-1  LCCN: sh85090934  NKC: ph123253
בית יהלום

| --- | --- |

בית יהלום בירושלים
 מידע כללי
 סוג:  בניין משרדים 
 על שם:  שרה גיטל ויחיאל צבי פינקלשטין
 כתובת:  שמואל הנגיד 7 פינת רחוב שץ, ירושלים
 מיקום:  ירושלים
 מדינה:  ישראל
 מייסדים:  שרה גיטל ויחיאל צבי פינקלשטין
 הקמה ובנייה
 תקופת הבנייה:  ?–1947
 תאריך פתיחה רשמי:  1947
 אדריכל:  שמואל חזן, שמואל לוין, חזן-לוין אדריכלים
 מידות
 קומות:  5
 קואורדינטות:  31°46′50″N 35°12′55″E﻿ / ﻿31.780438564056°N 35.215155364432°E﻿ / 31.780438564056; 35.215155364432
  (למפת ירושלים מוגדלת) בית יהלום(למפת ירושלים רגילה) בית יהלום(למפת הרי ירושלים רגילה) בית יהלום(למפת הרי ירושלים מוגדלת) בית יהלום
 
בית יהלום הוא בניין משרדים ומגורים עירוני במרכז ירושלים, השוכן בפינת הרחובות שמואל הנגיד, ורחוב שץ, מול בית האמנים בירושלים והמחלקה לאדריכלות של בצלאל אקדמיה לאמנות ועיצוב ירושלים, ופונה לחצר הפנימית של בית המעלות.
מקור השם

שמו של הבניין בית יהלום ניתן לו משני טעמים - ממעוף הציפור צורת הבניין כשל יהלום, וכן על-שם מייסדי הבניין ממשפחת פינקלשטין, שהתרגום המילולי מגרמנית הוא אבן-פז (אבן - Stein, פז = Finkel).
היסטוריה

הבניין בן 5 קומות ומרתף, נבנה בשנת 1946 ובעת בנייתו היה המבנה הגבוה ביותר בירושלים, בשל מיקומו על ראש ההר ועל קו פרשת המים.
השטח נקנה בשנת 1944 על-ידי שרה גיטל ויחיאל צבי פינקלשטין, שעלו ארצה מקנדה בשנת 1925 בשל היותם ציונים. בתחילה הם התגוררו בתל אביב, ורכשו את השטח לאחר שמכרו פרדס בפתח-תקווה שהיה בבעלותם.
אדריכלי בית יהלום, חזן-לוין אדירכלים, הם שמואל חזן ושמואל לוין, שגם תכננו את בית האמן יעקב איזנברג ומבנים נוספים באותה התקופה.
בשנת 1947 ובסמוך לאחר סיום בניית בית יהלום., הקרן הקיימת לישראל והסוכנות היהודית שכרו בו מספר קומות לתקופה של שנתיים, ולאחר מלחמת העצמאות וקום המדינה הן סירבו להתפנות מכוח חוק הגנת הדייר, והפכו לדיירים מוגנים בדמי מפתח. בנוסף לקק"ל והסוכנות היהודית שכנו בבית יהלום משרדי קרן היסוד, המגבית היהודית המאוחדת, ומשרדי עליית הנוער. הבניין המשיך להיות מנוהל על-ידי ברנרד פינקלשטין, בנם של שרה-גיטל ויחיאל-צבי, עד שבשנת 1973 חלקים מהבניין נמכרו לקק"ל, ולאחר פטירתו של ברנרד פינקלשטין ב-1978 נמכרו גם לסוכנות היהודית, וחלק מהדירות נמכרו לאנשים פרטיים.
בניגוד לכל הבניינים סביבו, בית יהלום אינו נמצא ברשימת שימור ויש מעט מאוד מידע עליו בנמצא. שתי הקומות העליונות משמשות כסטודיו של בברלי ברקת, אשתו של ראש עיריית ירושלים לשעבר ניר ברקת. כמו כן, משרדו של איתמר בן-גביר היה תקופה קצרה בבניין עד שנבחר לכהן בכנסת. בבניין גם שוכנים מספר עורכי דין, רופאי שיניים, הוסטל למתמודדי נפש ומשרדי עמותת בר-קיימא לתרבות, אמנות, מוסיקה ושלום.
הערות שוליים

↑  הארכיון הציוני
↑  בית יהלום סמוך לאחר סיום בנייתו, 1947
טסטוסטרון אנדקנואט

|  שם IUPAC |
| --- | --- |
 (8R,9S,10R,13S,14S,17S)-10,13-dimethyl-3-oxo-1,2,6,7,8,9,11,12,14,15,16,17-dodecahydrocyclopenta[a]phenanthren-17-yl undecanoate
 שמות מסחריים בישראל
 נבידו
 נתונים כימיים
 כתיב כימי:  C30H48O3 
 מסה מולרית:  456.70032 g/mol
 נתונים פרמוקוקינטיים
 זמינות ביולוגית:  7%
 מטבוליזם:  טסטוסטרון אנדוקנואט עובר פירוק והופך לטסטוסטרון טבעי, המופרש בשתן. המטבוליטים העיקריים הם אסטרדיול ודהידרוטסטוסטרון
 בטיחות
 מעמד חוקי:  Rx תרופת מרשם
 סיכון לתלות:  לא קיים
 דרכי מתן:  זריקה
 מזהים
 קוד ATC:  G03BA03 
 מספר CAS:  5949-44-0
 PubChem:  65157
 ChemSpider:  23089522
 
טסטוסטרון אנדקנואט (testosterone undecanoate) היא זריקה לטיפול ארוך טווח להעלאת רמות הטסטוסטרון, הרשומה לטיפול בחסר בטסטוסטרון – היפוגונדיזם – מצב שבו גברים סובלים מרמות נמוכות של טסטוסטרון. לתכשיר טווח פעילות ארוך ביחס לאפשרויות הטיפול האחרות, ובדרך כלל יש לקבלו אחת לשלושה חודשים. התכשיר מאושר ומשווק באירופה, ישראל ובמדינות נוספות בעולם.
לסובלים מהיפוגונדיזם הטיפול המקובל הוא מתן טסטוסטרון בתרופה להשלמת ההורמון החסר. עם זאת, אין דרך למתן פשוט כגון תרופה לבליעה. תכשירי הטסטוסטרון מחייבים מרשם רופא לרכישה בבתי המרקחת. הטיפול משפיע בדרך כלל תוך מספר שבועות, אם אכן מקור הבעיה הוא החסר בטסטוסטרון. לאחר תחילת הטיפול חשוב לבחון את השינוי בהרגשה הכללית ואת השיפור בתסמיני חסר הטסטוסטרון מהם סובל המטופל. יש לעקוב אחר רמת הטסטוסטרון באופן תקופתי ולוודא כי הרמה אינה גבוהה או נמוכה מדי ולהתאים את מינון התרופה לפי תוצאות בדיקות הדם.
ככלל, הטיפול בטסטוסטרון אנדקנואט נחשב לנוח מבין אפשרויות הטיפול, בעיקר בשל הטווח הארוך (כשלושה חודשים) בין זריקה לזריקה. עם זאת התכשיר יקר גם לאחר השתתפות קופות החולים, ואצל חלק קטן מהמטופלים השיפור אינו מספיק.
חוסר בטסטוסטרון

היפוגונדיזם הוא המונח הרפואי ל"תסמונת חוסר בטסטוסטרון". הפרשת הטסטוסטרון מגיעה לשיאה בגיל הבגרות, אולם עם השנים רמת הטסטוסטרון פוחתת והחל מגיל 50–60 עשויה לחול ירידה משמעותית בייצורו. אצל חלק מהגברים חלה ירידה קיצונית החורגת מתחום הנורמה, המוגדרת כתסמונת חוסר בטסטוסטרון – היפוגונדיזם. כ-10% מבני ה-50–60 לוקים בתסמונת, ומעל גיל 60 מדובר ב-20% מהגברים. בסיכון יתר נמצאים גברים שכבר סובלים מהשמנה בטנית מוגברת, סוכרת, רמת שומנים (כולסטרול#ברפואה) גבוהה ויתר לחץ דם.
חוסר בטסטוסטרון > תסמינים של חוסר טסטוסטרון

ירידה בכמות, איכות ומשך הזקפה, חשק מיני נמוך, עלייה באחוז השומן בגוף, עלייה ב-BMI, ירידה ביכולת הגופנית, ירידה בצפיפות העצמות עד כדי שברים שהופיעו ללא כל חבלה או לאחר חבלה קלה יחסית, אובדן גובה, גלי חום, הזעה, ירידה באנרגיה ובמוטיבציה שעשויה להתבטא בירידה כללית בתפקוד כולל ביצועים בעבודה, ירידה ביוזמה ובביטחון העצמי, תחושת עצבות, מצב רוח דיכאוני, בעיות בזיכרון, בעיות בריכוז, הפרעות בשינה – קושי בשינה או ישנוניות יתר.
חוסר בטסטוסטרון > אבחון

אבחון-עצמי ראשוני: ניתן לבצע אבחון עצמי ראשוני באמצעות שאלון Androgen Deficiency in the Aging Male questionnaire (המוכר כ"שאלון ADAM"), הזמין באתר החברה הישראלית להפרעות בתפקוד המיני (היל"ם). השאלון נוסח על ידי חוקרים באוניברסיטת סנט לואיס בשנת 2000[דרושה הבהרה], והתקבל על ידי הקהילה הרפואית כאמצעי ראשוני לאבחנת היפוגונדיזם. אם השאלון מצביע על אפשרות של היפוגנדיזם ההמלצה המקובל היא למדוד באמצעות בדיקת דם את רמת הטסטוסטרון, שרמתו התקינה היא 12 ננומול לליטר ומעלה. כמו כן מומלץ לבדוק את רמת הטסטוסטרון בקרב חולים הסובלים ממחלות סיסטמיות, בהן השכיחות של חסר טסטוסטרון גבוהה, כגון התסמונת המטבולית.
חוסר בטסטוסטרון > חשק מיני נמוך וטסטוסטרון

אחד התסמינים העיקריים של היפוגונדיזם הוא ירידה בחשק המיני, לצד ירידה בכמות הזקפות העצמוניות, ירידה בפעילות המינית וליבידו נמוך. ההערכה המקובלת בקרב רופאים מומחים במיניות היא שעל כל 15 גברים שמתלוננים על בעיות זקפה, יש גבר אחד שמתלונן על בעיות בחשק המיני. בדיקות רמות טסטוסטרון מעידות כי כ-20% מכלל הגברים שגילם עולה על 55 סובלים מרמות נמוכות של טסטוסטרון. בדיקה של רמת ההורמון השמיש ביולוגית, מעידה כי מחצית מכלל הגברים מעל 55 שנים סובלים מהתופעה.
חשק מיני נמוך עשוי להופיע כתוצאה מגורמים פיזיולוגיים אחרים: שימוש באלכוהול וסמים, השמנת יתר קיצונית, תרופות (כגון תרופות לטיפול בבעיות בערמונית ותרופות פסיכיאטריות שונות), מחלות סיסטמיות קשות (כמו סוכרת), היפרפרולקטינמיה – עלייה בהורמון הפרולקטין, הוא ההורמון האחראי על הנקה אצל נשים, וכשהוא ברמה גבוהה אצל גברים הוא עלול לגרום לירידה בחשק המיני, וגם לפגיעה ניכרת בתפקוד המיני.
ישנן גם סיבות פסיכולוגיות שעשויות לגרום לירידה בחשק המיני: דיכאון, מתח וחרדה, בעיות הקשורות בילדות, בעיות בזוגיות וירידת חשק כאפקט נלווה של בעיות מיניות אחרות (כמו ירידה בזקפה).
חוסר בטסטוסטרון > אין-אונות וטסטוסטרון

הפרעה בזקפה – קושי להגיע לזקפה, זקפה קצרה מדי או חלקית – עשויה להיגרם מרמה נמוכה מדי של טסטוסטרון בגוף, ועל כן טיפול תרופתי להעלאת רמת הטסטוסטרון לרמה תקינה עשוי במקרים רבים לסייע לשיפור הזקפה. לעיתים ניתן טיפול משולב של תרופה להעלאת הטסטוסטרון עם התרופות לזקפה (ויאגרה, סיאליס ולויטרה בטבלייה מסיסה – ורדנפיל) אם התרופות לבדן לא מועילות.
חוסר בטסטוסטרון > תסמונת מטבולית וטסטוסטרון

התסמונת המטבולית היא אוסף תסמינים שמעלים את הסיכוי לתחלואה בסוכרת מסוג 2 או במחלות לב וכלי דם. התסמינים הם השמנה בטנית, יתר לחץ דם, כמות גבוהה של טריגליצרידים בדם, היפרגליקמיה בצום, HDL נמוך.
חסר בטסטוסטרון קשור להופעת התסמונת המטבולית והוא משפיע עליה לרעה. מחקרים הראו שטיפול בטסטוסטרון מסייע בשיפור התסמינים. מחקר שפורסם ב-2012 במגזין Obesity, מראה כי טיפול בטסטוסטרון במשך חמש שנים הוביל להפחתת משקל משמעותית וירידה ניכרת בהיקף המותניים בגברים שסבלו מחוסר בטסטוסטרון. החולים שהשתתפו במחקר היו 255 גברים שפנו לאורולוג כדי לטפל בבעיות בתפקוד המיני והופנו לקבלת טיפול בנבידו. לצד השיפור בסימפטומים של בעיית חוסר בטסטוסטרון, נמצא גם כי החולים ירדו במשקל - תופעה שלא הייתה צפויה או מכוונת כחלק משאלת המחקר המרכזית.
שימוש קליני בנבידו

נבידו משווק בישראל ובאירופה על ידי חברת התרופות הגרמנית באייר (Bayer). התכשיר מספק טיפול יעיל שמחזיר את רמות הטסטוסטרון לתחום הפיזיולוגי התקין, משפר את ערכי מדד ה- Aging Males Symptoms ‏(ASM) וכן מדדים מטבוליים.
בקרב גברים עם היפוגונדיזם שמתחיל בגיל מאוחר, טיפול בטסטוסטרון משפר את איכות חיי המין ואת הרכב הגוף (גידול במסת שריר, הפחתת מסת השומן).
שימוש קליני בנבידו > תופעות לוואי

תופעות הלוואי השכיחות ביותר בטיפול עם נבידו הם אקנה וכאב באזור ההזרקה. תופעות לוואי שכיחות נוספות הן פוליציטמיה (עלייה בספירת כדוריות הדם האדומות), עלייה במשקל, גלי חום, עלייה ברמת האנטיגן הספציפי של הערמונית (PSA) והגדלה שפירה של בלוטת הערמונית.
שימוש קליני בנבידו > סבילות ושביעות רצון המטופלים בנבידו

במחקר קליני נשארו רמות האנטיגן הספציפי של הערמונית ‏(PSA) בתחום התחתון של רמות הנורמה בהתאמה לגיל. באותו המחקר, לא נמצא קשר בין הטיפול בגברים לבין שינויים קליניים רלוונטיים בספירת כדוריות הדם האדומות והטיפול בגברים. הטיפול בנבידו להיפוגונדיזם הוא טיפול יעיל בעל סבילות טובה אצל הרוב המכריע של המטופלים. במחקר אחד, 92.5% מהמטופלים הביעו שביעות רצון גבוהה מהטיפול, ורק 3.3% מהמטופלים לא היו מרוצים מהטיפול במסגרת המחקר.
שימוש קליני בנבידו > התוויות נגד של נבידו

אין להשתמש בנבידו באחד מהמקרים הבאים:
גידול בבלוטת הערמונית (פרוסטטה) או גידולי שד גבריים התלויים באנדרוגנים
גידול בכבד בעבר או בהווה
רגישות יתר לאחד ממרכיבי התרופה (הפעילים ו/או הלא פעילים)
השימוש בנבידו אסור בנשים
שימוש קליני בנבידו > מינונים ודרך מתן

אמפולה אחת של נבידו מכילה 1000 מ"ג טסטוסטרון אנדקנואט (testosterone undecanoate – TU) ב-4 מ"ל של שמן קיק להזרקה לתוך השריר. TU הוא אסטר העובר פירוק באמצעות האנזים אסטראז המצוי בדם והופך לטסטוסטרון טבעי.
הטיפול בנבידו מחזיר את רמות הטסטוסטרון לרמות הפזיולוגיות. נבידו מוזרק אחת 10–14 שבועות כטיפול לטווח ארוך, ומונע עליות וירידות (תנודות קיצוניות) לא-פיזיולוגיות של רמות טסטוסטרון בדם.
לאחר ההזרקה נבידו משתחרר בגוף בהדרגה במשך שלושה חודשים. העלייה בריכוז הטסטוסטרון מתחילה יום אחד לאחר ההזרקה.